Klaipėdos senamiesčio nuotrauka, kurioje matomos senosios miesto bažnyčios, XX a. 3–4 dešimtmetis
Klaipėdoje stovi įvairūs religiniai pastatai. Kadangi mieste gyvena įvairius tikėjimus išpažįstančių žmonės, kurie religines apeigas atlieka tam tikruose pastatuose. Didžiausia tikinčiųjų gyventojų dalį sudaro katalikai 57,89 %, stačiatikiai 16,41 %, sentikiai 1,42 %, evangelikai liuteronai 1,21 % ir kiti 1,36 %.

Istorija
--------

Klaipėdos evangelikų baptistų bažnyčia seniausia iki šių dienų išlikusi Klaipėdos bažnyčia.
Senojoje Klaipėdoje iki II pasaulinio karo veikė 15 bažnyčių (daugiausia – protestantiškų). Klaipėdos evangelikų baptistų bendruomenė įkurta 1841 m. Klaipėdoje gimęs Eduardas Grimas buvo pirmasis bendruomenės vadovas. Klaipėdos baptistų bendruomenę iš pradžių sudarė daugiausiai vokiečiai, nors jau po 10 metų į ją įsijungė ir vietos lietuviai. 1851 m. turėdama 234 narius, bendruomenė pasistatė pastatą pamaldoms, pastatą, kuris ir dabar priklauso Klaipėdos evangelikų baptistų bažnyčiai. Tai seniausias Europoje iki šiol veikiantis baptistų bažnyčios pastatas, nepaliestas ir didžiojo Klaipėdos gaisro metu. Taip pat tai seniausia iki šių dienų išlikusi Klaipėdos bažnyčia.

XX a. tarpukariu Klaipėdoje buvo nedidelė stačiatikių bendruomenė (30–40 tikinčiųjų). Ja rūpinosi šventikai iš Skuodo ir Viekšnių. Per II pasaulinį karą daugelis bažnyčių buvo sugriautos.

Šv. Jono bažnyčia, nugriauta po II pasaulinio karo.
Po karo mieste buvo apie 1000 stačiatikių, kurie 1945–1947 m. teikė prašymus pastatyti mieste cerkvę. Ir nors valdžia priešinosi, tačiau 1947 m. gruodį buvusioje liuteronų šventykloje kapinėse pašventinta Klaipėdos visų Rusijos Šventųjų cerkvė (šiuo pastatu dalijosi stačiatikiai ir protestantai). Sovietinės okupacijos metais likusios bažnyčios buvo paverstos sandėliais ir dirbtuvėmis. 1945–1988 m. Klaipėdos Kristaus Karaliaus bažnyčia buvo vienintelė katalikų bažnyčia uostamiestyje. Todėl apie 1960 m. tikintieji ėmė rinkti lėšas ir pradėjo statyti Marijos Taikos Karalienės bažnyčią, tačiau ilgainiui komunistai ją atėmė iš tikinčiųjų ir bažnyčią pavertė filharmonija. 1988 m. bažnyčia grąžinta tikintiesiems. 1989 m. atstatytas bokštas, nulietas 3 tonų varpas. JAV lietuviai pranciškonai dovanojo vargonus.

XX a. paskutiniame dešimtmetyje imtos statyti Šv. Kazimiero bažnyčia ir Šv. Juozapo Darbininko bažnyčia, dėl savo didelių mastų ilgai nebuvo iki galo baigtos statyti (apdailos darbai nebaigti). Šiandien Šv. Juozapo Darbininko bažnyčia jau yra baigta statyti, sutvarkyta aplinka. Klaipėdos Šv. kankinių Veros, Nadeždos ir Liubovės bei jų motinos Sofijos šventykla įrengta 1995 m. Šv. Andrejaus Rubliovo mokykloje. 2011 m. pradėta statyti Šv. Brunono Kverfurtiečio bažnyčia. 2012 m. pastatyta Klaipėdos Šv. Pranciškaus Asyžiečio koplyčia, kurią prižiūri broliai pranciškonai.

Bažnyčios
---------

Dabar Klaipėdoje yra 5 pastatytos ir viena statoma katalikų bažnyčia:

* Kristaus Karaliaus bažnyčia
* Marijos Taikos Karalienės bažnyčia
* Šv. Juozapo Darbininko bažnyčia
* Šv. Kazimiero bažnyčia
* Šv. Brunono Kverfurtiečio bažnyčia (statoma)

3 stačiatikių cerkvės:

* Klaipėdos Mykolo Apvaizdos cerkvė
* Klaipėdos visų Rusijos Šventųjų cerkvė
* Klaipėdos Šv. kankinių Veros, Nadeždos ir Liubovės bei jų motinos Sofijos šventykla

Sentikių cerkvė:

* Klaipėdos Švč. Dievo Motinos Dangun ėmimo sentikių cerkvė

### Kiti maldos namai

Taip pat yra Klaipėdos evangelikų liuteronų bažnyčia, Klaipėdos evangelikų baptistų bažnyčia, Klaipėdos naujoji apaštalų bažnyčia, Klaipėdos evangelijos koplyčia, Klaipėdos Šv. Pranciškaus Asyžiečio koplyčia.

### Neišlikusios bažnyčios

* Klaipėdos anglikonų bažnyčia
* Klaipėdos evangelikų reformatų bažnyčia
* Klaipėdos Šv. Jokūbo bažnyčia
* Klaipėdos šv. Jono bažnyčia
* Klaipėdos Švč. Trejybės bažnyčia

Klaipėdos bažnyčios ir cerkvės
------------------------------

* Klaipėdos Kristaus Karaliaus bažnyčiaKlaipėdos Kristaus Karaliaus bažnyčia
* Klaipėdos Marijos Taikos Karalienės bažnyčiaKlaipėdos Marijos Taikos Karalienės bažnyčia
* Klaipėdos Šv. Juozapo Darbininko bažnyčiaKlaipėdos Šv. Juozapo Darbininko bažnyčia
* Klaipėdos Šv. Kazimiero bažnyčiaKlaipėdos Šv. Kazimiero bažnyčia
* Klaipėdos Šv. Pranciškaus Asyžiečio koplyčiaKlaipėdos Šv. Pranciškaus Asyžiečio koplyčia
* Klaipėdos Mykolo Apvaizdos cerkvėKlaipėdos Mykolo Apvaizdos cerkvė
* Klaipėdos visų Rusijos Šventųjų cerkvėKlaipėdos visų Rusijos Šventųjų cerkvė
* Klaipėdos Šv. kankinių Veros, Nadeždos ir Liubovės bei jų motinos Sofijos šventyklaKlaipėdos Šv. kankinių Veros, Nadeždos ir Liubovės bei jų motinos Sofijos šventykla
* Klaipėdos Švč. Dievo Motinos Dangun ėmimo sentikių cerkvėKlaipėdos Švč. Dievo Motinos Dangun ėmimo sentikių cerkvė
* Klaipėdos naujoji apaštalų bažnyčiaKlaipėdos naujoji apaštalų bažnyčia
* Klaipėdos evangelikų reformatų bažnyčia, 1930-aisiais (neišlikusi)Klaipėdos evangelikų reformatų bažnyčia, 1930-aisiais (neišlikusi)
* Klaipėdos evangelikų liuteronų bažnyčiaKlaipėdos evangelikų liuteronų bažnyčia
* Būsimos Klaipėdos evangelikų liuteronų bažnyčios vietaBūsimos Klaipėdos evangelikų liuteronų bažnyčios vieta

Literatūra
----------

* Klaipėdos miesto ir valsčiaus evangelikų liuteronų bažnyčių vizitacijų 1676–1685 m. dokumentai (sudarė Ingė Lukšaitė, Sabina Drevello). – Klaipėda: Klaipėdos universiteto leidykla, 2008. – 440 p. – ISBN 978-9955-18-379-2

Šaltiniai
---------

1. ↑  „Gyventojai pagal religinę bendruomenę, kuriai jie save priskyrė, savivaldybėse". Lietuvos statistikos departamentas. 2011. Suarchyvuotas originalas 2013-09-27. Nuoroda tikrinta 2013-06-28.
2. ↑
3. ↑
4. ↑   Archyvuota kopija 2007-10-26 iš Wayback Machine projekto.
5. ↑
6. ↑
7. ↑  Informacija apie bažnyčią oficialeme puslapyje Archyvuota kopija 2013-08-06 iš Wayback Machine projekto.
8. ↑  Informacija apie bažnyčią
9. ↑  Informacija apie bažnyčią
10. ↑  Informacija apie bažnyčią
11. ↑  Informacija apie bažnyčią
12. ↑  Informacija apie bažnyčią puslapyje www.liuteronai.lt Archyvuota kopija 2014-02-02 iš Wayback Machine projekto.
13. ↑  Informacija apie bažnyčią
14. ↑  Informacija apie bažnyčią
15. ↑  Informacija apie bažnyčią oficialiame puslapyje[neveikianti nuoroda]

Nuorodos
--------

* Klaipėdos religinių bendruomenių sarašas